Maalasti

Maalasti (ka Maalaste, Mallaste, Mallast, Mallast) on küla Viljandi maakonnas Põhja-Sakala vallas.

Enne Eesti omavalitsuste haldusreformi 2017. aastal kuulus küla Kõo valda.

Küla paikneb Navesti jõe (endise Pala jõe) luhtade ääres.Navesti jõgi ujutab igal kevadel(aprill) küla ümbritsevad alad üle ja liikumine on võimalik ainult lootsikuga.

Maalasti küla asub kahel väikesel künkal ning on ümbritsetud lodumetsadest ja jõeluhtadest. Maalasti oli Kõo valla kõige väiksema rahvaarvuga küla. 2015. aastal elas külas 8 elanikku.

Rahvapärimuse järgi oli Maalastis kõrts – rahvasuus tunti seda Kollase kõrtsina.

Vanemate kaartide järgi asus külas kaks hollandi tüüpi tuulikut, millest üks on tänaseks hävinud.

Külaga piirneval Unakvere soosaarel asub muistne pühapaik, rahvasuus Hiiepõld. 1940. aastatel asus Hiiepõllus metsavendade punker. Soosaare vahetus läheduses asub Annipähle heinamaa. "Anni" nimetus viitab muistsele ohverduskohale.

Küla maadele asutati 2013. aastal 527,7-hektarise kogupinnaga Maalasti looduskaitseala, mille kõige väärtuslikum elupaik on liigirikas madalsoo. Hoiualal kaitstakse metsaelupaiku, linnu-, looma-, liblika- ja taimeliike, näiteks konnakotkast, saarmast. Küla servast voolab läbi Räpu oja.

Külas asub mahemett ja meesaadusi tootev ettevõte OÜ Mallast Mesi ja lambakasvatuse/aretusega tegelev ettevõte OÜ Mallast Agro ja kasetohutõrva ehk tökatit tootev

OÜ Liivimaa Kasetõrv. 

2021a sügisel valmis arheometallurg Ragnar Saage juhendamisel lühifilm "Maalasti asulakoht - käsitöö kiviajast tänapäevani" mida rahastas Postimehe Fondi Noor-Eesti teadusgrant.

Ajalugu

Inimasustusest on piirkonnas kindlaid andmeid(TÜ arheoloogiakabinet/Kristiina Johanson) mesoliitikumst mille algusajaks loetakse umbes 8000 eKr.  Tol ajal elasid praegusest palju suurema Võrtsjärve põhjarannikul muistsed kalastajad ja kütid. Kalapüük etendas majanduses peamist osa, jõeorud ja järvekaldad olid põhiliseks söödamaaks ka kütitavatele loomadele (põder, tarvas, metssiga, kobras). Arheoloogid on piirkonnast leidnud kivikirveid, kivitalbu, luust õngekonkse ja ahinguotsi, kui ka muistseist uskumustest ja maagilistest kunstiharrastustest pajatavaid esemeid. Küla põldudelt on leitud kindlaid jälgi kiviaegsest aegsest tegevusest (tulekivist nukleused, kõõvitsad), samuti haruldasi juhuleide pronksiajast (pronkskirves ja tutulus), mida saab näha Viljandi muuseumi püsiekspositsioonis. Samuti on Maalasti külas Mäeltoa talu maadelt leitud rauatoorikutest koosnev peitleid mis annab tunnistust muistsest rauasulatusest. Eluks kasutati tolla  kõrgemaaid kohti. Ürgvõrtsjärve vetest  ulatusid välja üksikud kuivemad saared ja künkad. Tänapäevalgi esineb piirkonnas muistseid kohanimesid nagu Lauasaare, Ojasaare, Karusaare, Suursaare, Tohossaare, Kaosaare, Rehessaare, Hiiesaare jt. Teise aastatuhande algul pKr algas koondumine maakondadeks, juhituna vanemast. Henriku kroonika andmetel asus Maalasti küla muinaskihelkonna Nurmekunna (saksa keeles Nurmegunde) haldusalal.  On tõonäoline, et mööda Navesti jõge olid tihedad kontaktid toonase Sakala muinasmaakonna keskuse Lõhaverega.

Vahetult enne Põhjasõda asustati Liivimaa kuninga hertsog Magnuse käsul sõdadest ja haigustest inimtühjaks jäänud piirkonna küladesse uusi elanikke, peamiselt Venemaalt ja Soomest. Aastal 1670 läks küla Kõo mõisa (saksa keeles Wolmarshof) valdusse. Tollal kuulus mõis Wolmar von Wrangellile, kellelt pärineb ka mõisa saksakeelne nimi. Pärast Põhjasõda oli Kõo riigimõis.

Lätis riiklikus arhiivis asuva 16. sajandi Vana-Liivimaa adramaade revisjonis mainitakse küla 1630. aasta vakuste loetelus. Elanike kohta leiab esmaseid kirjalikke andmeid Saaga Pilistvere 1685. aasta sünnimeetrikast.

Maalasti küla on märgitud Pärnu kreisi lääni valduste loetelus 1681. aastal.

1583 aastal Maalasti(Malesh) esmamainimine Poola allikates.

Küla nime päritolu
Kreutzwaldi Kalevipoja-muistendeil põhinev regilaul pajatab:

Nurjatumad vanad sortsidKurja sunnil kolmekesi

Kalevi peale pakitavadVanast võetud vaenuviisil.

Vana tüli mässamiselHüüdnud Kalev kangeid mehi Mallast(Maalastist)Tulid abiks vaenulla ja võitlusella

Vaenumehi vemmeldades,Sortsi poegasid sugedes

Kered neil kuumaks küdeje.

Palju on kõneainet pakkunud küla nime "Maalasti", algupäraselt "Mallast", ka "Mallas", "Mallt" päritolu. Ühe oletuse järgi kasvas külas hulgaliselt humalat (ladina keeles Humulus lupulus), mille järgi Maalasti küla arvatavalt soome juurtega kogukonnalt(Soomevere küla), keda Liivimaa Hertsog Magnus piirkonda asustas, oma nime on saanud. Sõna mallas'' tähendab soome keeles humalat.

Vaata ka
 Maalasti loodusala
 Maalasti looduskaitseala

Viited

Välislingid
 Karupojad lõbutsesid elumaja kõrval puu otsas kiikudes
 Viljandimaalt leiti haruldane 3000-aastane pronkskirves. Mida TÜ arheoloog selle kohta öelda oskab?
 Rootsi ekspert tunnistas pronksist nööbi tutuluseks
 Viljandimaal leiti talu maadelt üheksa haruldast nuga
 Viljandimaal kartulipõllult leitud ese osutus pronksiaegseks tutuluseks
 Mõtisklus Maalasti küla ja Nurmekunna ajaloost, Kõo Vallaleht, nr. 153, 1 november 2016
 Lühifilm Maalasti külast https://www.youtube.com/watch?v=T3ypwz8kSF8
 https://sakala.postimees.ee/7405131/rauast-patsid-aitavad-minevikult-saladuseloori-kergitada
 https://sakala.postimees.ee/7114892/veidrad-tellised-osutusid-sajanditevanusteks-rauakangideks
 OÜ Liivimaa Kasetõrv - looduslikud ja kasulikud tooted kasetohu tõrvast ehk tökatist https://tökat.ee/

Põhja-Sakala vald
Viljandi maakonna külad
Pilistvere kihelkond